b'\n_START_ARTICLE_\nArkti\xc4\x8dni sokol\n_START_SECTION_\nOpis\n_START_PARAGRAPH_\nArkti\xc4\x8dni sokol je najve\xc4\x8dji sokol na svetu, saj zraste od 51 - 56 cm in je zelo razli\xc4\x8dno obarvan. Obstajajo skoraj povsem bele barvne razli\xc4\x8dice, pa tudi bele s temnimi pikami ter skoraj povsem sive. Zna\xc4\x8dilno za tega sokola pa je, da ni velike barvne razlike med zgornjo in spodnjo stranjo telesa. V letu je podoben sokolu selcu, le da ima od njega kraj\xc5\xa1e in \xc5\xa1ir\xc5\xa1e peruti ter dalj\xc5\xa1i rep. Leti s po\xc4\x8dasnej\xc5\xa1imi zamahi od sokola selca.'